Qëndrimi i Presidentit Trump ndaj NATO-s
Udhëheqësit e vendeve anëtarë të NATO-s janë të shqetësuar rreth përkushtimit të presidentit amerikan në aleancën ndëratlantike
Gjatë udhëtimit të tij të parë jashtë Shteteve të Bashkuara, presidenti Trump do të takohet në Bruksel me udhëheqësit e tjerë të vendeve anëtare të NATO-s. Disa prej tyre janë të shqetësuar rreth angazhimit të presidentit ndaj aleancës, në të cilën Shtetet e Bashkuara kanë luajtur një rol kryesor që nga formimi i saj në fillim të Luftës së Ftohtë. Njofton korrespondenti i Zërit të Amerikës për Shtëpinë e Bardhë, Steve Herman. Presidenti Trump shprehu ndryshim mendimi pas takimit me sekretarin e përgjithshëm të NATO-s muajin e kaluar. , deklaroi ai. Gjatë fushatës zgjedhore, Trump i shqetësoi anëtarët e NATO-s duke u zotuar se do të mbante një qëndrim nacionalist dhe izolacionist. Por, kjo në fund të fundit ishte e parealizueshme, thonë disa analistë. thotë analisti James Goldeier. Këshilltarët kryesorë thonë se zoti Trump do ta përcjell këtë mesazh në Bruksel. thotë H.R. McMaster, Këshilltari për Sigurinë Kombëtare. Por, zoti Trump këmbëngul në një pikë – se të gjithë anëtarët e NATO-s duhet ta ndajnë barrën në mënyrë të barabartë duke iu përmbajtur një premtimi të mëparshëm për të kontribuar dy për qind të prodhimit të brendshëm bruto në buxhetet e tyre ushtarake. thotë analisti Stephen Blank. Përkrahësit e NATO-s thonë se me një Rusi më agresive, problemet në Lindjen e Mesme dhe një fushatë të vazhdueshme për të luftuar terrorizmin në Afganistan dhe gjetkë, aleanca është po aq e rëndësishme sa më parë. Ata shpresojnë se udhëheqësit e tjerë në samitin e Brukselit mund ta bindin Presidentin Trump për këtë.